
14 DR.30.11.2021 

 
JAWAPAN-JAWAPAN LISAN BAGI PERTANYAAN-PERTANYAAN 

 

1. Puan Rubiah binti Haji Wang [Kota Samarahan] minta Menteri Pembangunan 
Wanita, Keluarga dan Masyarakat menyatakan inisiatif dan pertimbangan kementerian 
menyediakan skim insurans yang akan memberikan bantuan kewangan kepada warga 
emas bagi menampung kos sara hidup mereka pada masa hadapan.  

Timbalan Menteri Pembangunan Wanita, Keluarga dan Masyarakat [Dato’ 
Hajah Siti Zailah binti Mohd Yusoff]: Assalamualaikum warahmatullahi wabarakatuh 
dan salam sejahtera. Terima kasih Tuan Yang di-Pertua. Terima kasih Yang Berhormat 
Kota Samarahan di atas soalan dikemukakan.  

Pada masa ini, usaha untuk memastikan kelangsungan hidup warga emas, 
Kementerian Pembangunan Wanita, Keluarga dan Masyarakat menyediakan kemudahan 
kewangan berbentuk bantuan bulanan pada warga emas yang berkelayakan iaitu bantuan 
warga emas di bawah kendalian Jabatan Kebajikan Masyarakat. 

Bantuan Warga Emas ini diberikan kepada warga emas yang mana kriteria yang 
telah ditetapkan untuk meneruskan kelangsungan dan kesejahteraan kehidupan dalam 
komuniti. Sehingga Oktober 2021, jumlah penerima bantuan warga emas adalah seramai 
137,793 orang. Berhubung dengan penyediaan skim insurans kepada warga emas, 
perkara ini sedang diperincikan dalam peringkat jawatankuasa kerja iaitu Jawatankuasa 
Kerja Insurans Sosial di bawah Majlis Perlindungan Sosial Malaysia (MySPC) yang 
diterajui oleh Kementerian Kewangan.  

Walau bagaimanapun, selain daripada pendekatan penyediaan program insurans 
sosial, Kementerian Pembangunan Wanita, Keluarga dan Masyarakat berpandangan 
bahawa peranan keluarga perlu diperkukuhkan bagi meningkatkan kesejahteraan ahli 
keluarga selaras dengan tahap kebertanggungjawaban terhadap keluarga, 
membudayakan amalan ihsan dalam memupuk semangat kebersamaan keluarga dan 
memastikan suasana harmoni dapat dikecapi keluarga serta menyemai sikap berkhidmat 
kepada keluarga bagi membantu ahli yang memerlukan bantuan sebagaimana yang 
diterapkan dengan pendekatan Keluarga Malaysia. Terima kasih Tuan Yang di-Pertua. 

Timbalan Yang di-Pertua [Dato' Mohd Rashid Hasnon]: Terima kasih. Soalan 
tambahan pertama, Yang Berhormat Kota Samarahan. 

Puan Rubiah binti Wang [Kota Samarahan]: Terima kasih Tuan Yang di-Pertua. 
Terima kasih kepada Yang Berhormat Timbalan Menteri atas jawapan tadi. Realitinya, 
Skim Perlindungan Sosial yang sedia ada, maksudnya perkhidmatan yang diberi pada 
masa ini masih belum mencukupi bagi memenuhi keperluan asas pada masa usia tua, 
begitu juga masih tidak dapat ditampung melalui pendapatan pencen ataupun simpanan 
persaraan.  

Oleh itu saya ingin nak bertanya kembali, apakah kesediaan kerajaan dan 
kementerian atau perancangan kerajaan untuk memperkenalkan pencen insurans sosial 
sebagai salah satu sistem perlindungan sosial untuk warga emas nanti. Terima kasih. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Kota Samarahan. Sila, Yang Berhormat Timbalan Menteri. Satu minit. 

Dato’ Hajah Siti Zailah binti Mohd Yusoff: Ya. Terima kasih,Tuan Yang di-
Pertua, terima kasih Yang Berhormat di atas soalan tambahan. Buat masa ini, kerajaan 
melalui Kementerian Kewangan di mana sebagai salah satu daripada Jawatankuasa Kerja 
Insurans Sosial di bawah MySPC dan di antara objektifnya adalah mengkaji dan merangka 
dasar strategi dan pelan tindakan bagi insurans sosial.  

Sebelum ini, pada 14 Oktober yang lalu bagaimana PERKESO dan KWSP juga 
telah membuat pembentangan yang bertajuk tentang ‘Kesejahteraan Pendapatan Warga 
Emas Semasa’ dan buat masa ini, kerajaan memperkenalkan satu Skim Perlindungan 
Kesihatan Nasional untuk B40 yang dikenali sebagai Skim MySalam. 

Skim MySalam bertujuan untuk menyediakan perlindungan kesihatan takaful 
percuma kepada penerima Bantuan Sara Hidup yang berumur antara 18 tahun hingga 65 



JAWAPAN-JAWAPAN LISAN BAGI PERTANYAAN-PERTANYAAN. 1. Puan Rubiah binti Haji Wang [Kota Samarahan] minta Menteri Pembangunan Wanita, Keluarga dan Masyarakat menyatakan inisiatif dan pertimbangan kementerian menyediakan skim insurans yang akan memberikan bantuan kewangan kepada warga emas bagi menampung kos sara hidup mereka pada masa hadapan. Timbalan Menteri Pembangunan Wanita, Keluarga dan Masyarakat [Dato' Hajah Siti Zailah binti Mohd Yusoff]: Assalamualaikum warahmatullahi wabarakatuh dan salam sejahtera. Terima kasih Tuan Yang di-Pertua. Terima kasih Yang Berhormat Kota Samarahan di atas soalan dikemukakan. Pada masa ini, usaha untuk memastikan kelangsungan hidup warga emas, Kementerian Pembangunan Wanita, Keluarga dan Masyarakat menyediakan kemudahan kewangan berbentuk bantuan bulanan pada warga emas yang berkelayakan iaitu bantuan warga emas di bawah kendalian Jabatan Kebajikan Masyarakat. Bantuan Warga Emas ini diberikan kepada warga emas yang mana kriteria yang telah ditetapkan untuk meneruskan kelangsungan dan kesejahteraan kehidupan dalam komuniti. Sehingga Oktober 2021, jumlah penerima bantuan warga emas adalah seramai 137,793 orang. Berhubung dengan penyediaan skim insurans kepada warga emas, perkara ini sedang diperincikan dalam peringkat jawatankuasa kerja iaitu Jawatankuasa Kerja Insurans Sosial di bawah Majlis Perlindungan Sosial Malaysia (MySPC) yang diterajui oleh Kementerian Kewangan. Walau bagaimanapun, selain daripada pendekatan penyediaan program insurans sosial, Kementerian Pembangunan Wanita, Keluarga dan Masyarakat berpandangan bahawa peranan keluarga perlu diperkukuhkan bagi meningkatkan kesejahteraan ahli keluarga selaras dengan tahap kebertanggungjawaban terhadap keluarga, membudayakan amalan ihsan dalam memupuk semangat kebersamaan keluarga dan memastikan suasana harmoni dapat dikecapi keluarga serta menyemai sikap berkhidmat kepada keluarga bagi membantu ahli yang memerlukan bantuan sebagaimana yang diterapkan dengan pendekatan Keluarga Malaysia. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih. Soalan tambahan pertama, Yang Berhormat Kota Samarahan. Puan Rubiah binti Wang [Kota Samarahan]: Terima kasih Tuan Yang di-Pertua. Terima kasih kepada Yang Berhormat Timbalan Menteri atas jawapan tadi. Realitinya, Skim Perlindungan Sosial yang sedia ada, maksudnya perkhidmatan yang diberi pada masa ini masih belum mencukupi bagi memenuhi keperluan asas pada masa usia tua, begitu juga masih tidak dapat ditampung melalui pendapatan pencen ataupun simpanan persaraan. Oleh itu saya ingin nak bertanya kembali, apakah kesediaan kerajaan dan kementerian atau perancangan kerajaan untuk memperkenalkan pencen insurans sosial sebagai salah satu sistem perlindungan sosial untuk warga emas nanti. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kota Samarahan. Sila, Yang Berhormat Timbalan Menteri. Satu minit. Dato' Hajah Siti Zailah binti Mohd Yusoff: Ya. Terima kasih,Tuan Yang di- Pertua, terima kasih Yang Berhormat di atas soalan tambahan. Buat masa ini, kerajaan melalui Kementerian Kewangan di mana sebagai salah satu daripada Jawatankuasa Kerja Insurans Sosial di bawah MySPC dan di antara objektifnya adalah mengkaji dan merangka dasar strategi dan pelan tindakan bagi insurans sosial. Sebelum ini, pada 14 Oktober yang lalu bagaimana PERKESO dan KWSP juga telah membuat pembentangan yang bertajuk tentang 'Kesejahteraan Pendapatan Warga Emas Semasa' dan buat masa ini, kerajaan memperkenalkan satu Skim Perlindungan Kesihatan Nasional untuk B40 yang dikenali sebagai Skim MySalam. Skim MySalam bertujuan untuk menyediakan perlindungan kesihatan takaful percuma kepada penerima Bantuan Sara Hidup yang berumur antara 18 tahun hingga 65.